คุณคะ คือได้เคยทานยาคุม28ไป1เดือน และหยุด ต่อมา ได้ทานยาคุมฉุกเฉิน ตอนนี้ประจำเดือนเลื่อนแบบสับสน เลยกังวลมากค่ะ จะเรียงไทม์ไลน์ให้ดังนี้ค่ะเมษา ประจำเดือนมาวันที่2พฤษภา ประจำเดือนมาวันที่3 (เริ่มกินยาคุม28ครั้งแรก) ทานยาคุมจนถึงเม็ดแป้งและประจำเดือนมาวันที่27พฤษภา เมื่อประจำเดือนมาก็หยุดทาน ไม่ได้ต่อแผงต่อไปมิถุนาประจำเดือนไม่มา(เดือนนี้ได้มีเพศสัมพันธ์ป้องกันโดยถุงยาง)ซึ่งเข้าใจเองว่าประจำเดือนคงเลื่อนจากการทานยาคุมไปแล้วหยุดในวันที่1กรกฎา มีเพศสัมพันธ์แล้วพบว่าถุงยางรั่วซึม จึงรีบทานยาคุมฉุกเฉินไม่เกิน2ชั่วโมงหลังจากมี และทานเม็ดที่2ตามเวลาเป๊ะตอนนี้ประจำเดือนก็ยังไม่มาค่ะเมื่อ2วันที่แล้ว เมื่อซับตรงช่องคลอดมีสีเหลือง แบบเหลืองเลยค่ะ ไม่เคยเป็นมาก่อนตอนนี้คืออยากทราบว่า ประจำเดือนรอบต่อไปควรมาช่วงไหนคะ ถ้าประจำเดือนยังไม่มาแบบนี้ ต้องรอเท่าไหร่คะถึงสามารถตรวจแล้วแน่ใจในผลตรวจได้ (ซื้อมาตรวจเอง)ขอบพระที่ตอบคำถามนะคะ
สวัสดีค่ะ Nana @จากที่เล่ามา การที่ประจำเดือนไม่มาตั้งแต่เดือนมิถุนายนจนปัจจุบัน ยังระบุไม่ได้ว่าเกิดจากสาเหตุใดนะคะ @การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น @การคุมกำเนิดโดยการใช้ถุงยางอนามัย หากใช้อย่างถูกต้องและไม่มีการชำรุด โอกาสคุมกำเนิดล้มเหลวหรือทำให้เกิดการตั้งครรภ์ พบได้ประมาณ 0.2% ส่วนการรับประทานยาคุมฉุกเฉิน สามารถลดโอกาสเกิดการตั้งครรภ์ได้ 80% @แต่การรับประทานยาคุมกำเนิดฉุกเฉิน อาจมีเลือดออกกระปริดกระปรอยได้ในช่วงสัปดาห์แรกหลังการรับประทาน แล้วหลังจากนั้น หากไม่ตั้งครรภ์ประจำเดือนจะมาอีกที โดยอาจมาก่อนหรือหลังกำหนดเดิมได้ค่ะ @ดังนั้นแนะนำให้ Nana ทดสอบการตั้งครรภ์ช่วงนี้ดูก่อนนะคะ หากพบว่าไม่ตั้งครรภ์ ให้รอดูประจำเดือนค่ะ หากประจำเดือนยังขาดเกิน 2สัปดาห์ขึ้นไป ให้ลองทดสอบการตั้งครรภ์อีกครั้งนะคะ